Diari Oficial de la Generalitat Valenciana


Sumari del DOGV 3448, del 05-03-1999 (1999/1244)

Informació pública de les bases específiques per a la provisió mitjançant concurs oposició d'una plaça de tècnic d'administració especial (informàtic) vacant en la plantilla municipal.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1244


Data del document
:   21-01-1999

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * concurs administratiu
    * administració local
    * professió de la informàtica

Informació pública de les bases específiques per a la provisió mitjançant concurs oposició d'una plaça de tècnic d'administració especial (informàtic) vacant en la plantilla municipal. [1999/L1244]
  
El Ple de l'Ajuntament, en sessió de 20 de gener de 1999, va adoptar l'acord sobre l'aprovació de les bases específiques per a la provisió en propietat, mitjançant concurs oposició, d'una plaça de tècnic d'administració especial, informàtic, grup B, que tot seguit es transcriuen:
  
Bases específiques per a la provisió mitjançant concurs oposició d'una plaça de tècnic d'administració especial (informàtic) vacant en la plantilla municipal. Oferta d'Ocupació Pública de 1998 de l'Ajuntament de Puçol (València)
  
Primera. Objecte de la convocatòria
  
L'objectiu d'aquesta convocatòria és la provisió en propietat, pel procediment de concurs oposició, d'una plaça de tècnic d'administració especial (informàtic), vacant en la plantilla del personal funcionari d'aquest ajuntament, pertanyent a l'escala d'administració especial, subescala tècnica, classe mitja, grup B.
  
Segon. Requisits dels aspirants
  
Quant a l'admissió en la realització de les proves selectives, els aspirants hauran de reunir els requisits següents, que s'hauran d'acomplir el darrer dia del termini de presentació de sol·licituds i caldrà mantenir-los durant tot el procés selectiu.
  
a) Tenir la nacionalitat espanyola o la de qualsevol estat membre de la Comunitat Europea.
  
b) Tenir complits 18 anys i no excedir de l'edat legal de jubilació.
  
c) Estar en possessió del títol de diplomat en Informàtica.
  
d) No patir cap malaltia ni limitació física o psíquica incompatible amb l'exercici de les funcions, ni que les impossibilite.
  
e) No haver estat separat del servei de cap administració pública, mitjançant expedient disciplinari, ni trobar-se inhabilitat per a l'exercici de les funcions públiques.
  
Tercer. Sol·licituds
  
Tot aquell que desitge participar en les proves corresponents d'accés haurà de presentar la instància dirigida a l'alcalde-president, i hi farà constar que reuneix tots els requisits exigits en la convocatòria, i caldrà que adjunte els comprovants següents:
  
- El resguard justificatiu d'haver pagat els drets d'examen que queden fixats en la quantitat de 6.000 pessetes. El pagament d'aquests drets es farà a la tresoreria municipal o per gir postal o telegràfic dirigit a la tresoreria on s'indicarà clarament la plaça que és objecte de la convocatòria.
  
- Els certificats i documents acreditatius dels mèrits al·legats.
  
- La fotocòpia compulsada del DNI.
  
- La fotocòpia compulsada del títol exigit en la convocatòria.
  
La documentació que hauran d'aportar els aspirants per acreditar que compleixen els requisits exigits en la convocatòria i els mèrits al·legats, es farà mitjançant l'original o la fotocòpia compulsada o comparada.
  
El termini de presentació de sol·licituds serà de 20 dies naturals comptadors a partir de l'endemà a la publicació de l'extracte de la convocatòria en el Butlletí Oficial de l'Estat.
  
Les sol·licituds es presentaran al Registre General de l'Ajuntament o en la forma que estableix l'article 38.4 de la Llei 30/92, de 26 de novembre.
  
Quarta. Admissió d'aspirants
  
Una vegada transcorregut el termini de presentació d'instàncies, l'alcaldia-presidència dictarà resolució, en el termini màxim d'un mes, declarant aprovades les llistes provisionals d'aspirants admesos i exclosos.
  
En aquesta resolució que es publicarà en el Butlletí Oficial de la Província de València i al tauler d'anuncis, constarà el nom i cognoms dels aspirants admesos i exclosos i, si escau, el motiu de la no-admissió. Els aspirants podran presentar reclamació contra aquesta resolució en el termini de 10 dies hàbils. En aquest cas, les reclamacions seran acceptades o rebutjades en la resolució per la qual s'aprove la definitiva que, així mateix, es publicarà als mateixos llocs esmentats per a la llista provisional.
  
En aquest acte administratiu s'indicarà a més, la data i l'hora de començament de les proves selectives, l'ordre d'actuació dels aspirants, la composició dels tribunals i la data de constitució per avaluar els mèrits. Tot això, sens perjudici del que disposa l'article 71 de la Llei 30/1992, de 26 de novembre, pel que fa a la correcció de deficiències.
  
Cinquena. Tribunal qualificador
  
- President: el president de la corporació o un membre seu en qui delegue.
  
- Secretari: el secretari de la corporació o un funcionari seu en qui delegue, que hi actuarà amb veu però, sense vot.
  
- Vocals:
  
- Un representant del professorat oficial designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana designat per la Direcció General d'Administració Local.
  
- El funcionari cap del servei dins l'especialitat o, si no, un tècnic superior o un expert designat pel president de la corporació municipal.
  
- Un funcionari de carrera designat per la corporació i proposat per la Junta de Personal o per l'òrgan de representació del personal si l'hagués.
  
A més a més, hi assistiran:
  
- Amb veu, però sense vot, un representant sindical.
  
- Sense veu ni vot, un membre del grups polítics municipals de l'oposició que els representarà.
  
El tribunal efectuarà la incorporació d'assessors especialistes, sempre que les característiques o la dificultat de la prova així ho requerisquen, els quals col·laboraran amb el tribunal i tindran veu, però no vot.
  
Sisena
  
En tot allò no establert en aquestes bases específiques regirà el que disposen les bases generals publicades en el Butlletí Oficial de la Província de València núm. 299, de 17 de desembre de 1997 i en el núm. 76, de 31 de març de 1998, i en el Diari Oficial de la Generalitat Valenciana núm. 3.145, de 18 de desembre de 1997 i en el núm. 3.228, de 23 d'abril de 1998.
  
Setena. Fase d'oposició
  
Primer exercici. Obligatori i eliminatori
  
Consistirà en la realització d'una prova de coneixements referida als continguts del programa recollits en l'apartat del temari de matèries comunes. L'exercici podrà ser fixat pel tribunal en forma de preguntes a desenvolupar pels opositors, o en forma de test, amb un mínim de 100 preguntes i quatre respostes alternatives, on només una serà la correcta. El tribunal determinarà la durada de la prova, amb la deguda antelació, que no serà inferior a 90 minuts.
  
Segon exercici. Obligatori i eliminatori
  
Consistirà a desenvolupar per escrit, durant un temps mínim de tres hores i màxim de quatre, a determinar pel tribunal, de dos temes elegits entre tres, elegits a l'atzar, del temari de matèries específiques que corresponga a l'especialitat, o de dos temes entre tres proposats pel tribunal en relació amb l'esmentat temari que figura en aquest annex. Es valoraran en aquest exercici els coneixements del tema ddesenvolupat, l'exposició, la redacció, l'ortografia i la claredat d'idees.
  
Una vegada conclosa la prova, els exercicis seran introduïts en un sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Quan acabarà la lectura, el tribunal si ho creu pertinent podrà fer preguntes relacionades amb els temes que han redactat els aspirants.
  
Tercer exercici. Obligatori i eliminatori
  
Consistirà a resoldre per escrit, en un temps mínim de tres hores i màxim de quatre, a determinar pel tribunal, dos supòsits pràctics referits a les matèries específiques corresponents d'acord amb l'objecte de la convocatòria, i que seran fixades pel tribunal immediatament abans de la realització de l'exercici.
  
Quart exercici. Obligatori i no eliminatori
  
Consistirà en la valoració pel tribunal dels coneixements de valencià dels aspirants, relacionats amb les funcions mateixes del lloc convocat i d'acord amb la normativa sobre l'ús del valencià de la Generalitat Valenciana.
  
Qualificació dels exercicis
  
El primer exercici es qualificarà de zero a deu punts i cal obtenir, per a superar-lo, un mínim de cinc punts.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
El segon i el tercer exercici, es qualificaran de zero a deu punts i cal obtenir per a superar-los un mínim de cinc punts en cadascun. El quart exercici es qualificarà de zero a cinc punts i no tindrà caràcter eliminatori.
  
La qualificació que resulte de tots quatre exercicis es determinarà per la suma de les puntuacions obtingudes en cadascun.
  
La puntuació final de les proves selectives, s'obtindrà sumant als resultats obtinguts pels aspirants que hagen superat la fase d'oposició, la puntuació obtinguda en el concurs de mèrits.
  
Vuitena. Fase de concurs
  
La valoració dels mèrits al·legats i acreditats pels aspirants en la fase de concurs s'ajustarà al següent barem:
  
1. Coneixements de valencià
  
Pels coneixements de valencià es valorarà fins un màxim d'1 punt, d'acord amb la possessió del certificat corresponent de la Junta Qualificadora de Coneixements de Valencià, i qualsevol altre títol de valencià homologat per aquest organisme.
  
Coneixements del grau elemental: 0,50 punts
  
Coneixements del grau mitjà: 0,75 punts
  
Coneixements del grau superior: 1 punt
  
En cas de posseir diversos títols, tan sols es valorarà el de nivell superior.
  
2. Cursos de formació i perfeccionament
  
Els cursos de formació i perfeccionament es valoraran fins un màxim d'1 punt, de la forma següent:
  
- Cursos de 100 o més hores: 1 punt
  
- Cursos de 50 o més hores: 0,50 punts
  
- Cursos de 25 o més hores: 0,25 punts
  
- Cursos de 15 o més hores: 0,10 punts
  
A aquest efecte comptaran els cursos de formació i perfeccionament que tinguen relació amb temes de caràcter general de l'administració pública o amb les funcions a realitzar, que hagen sigut organitzats per l'Institut Valencià d'Administració Pública, per escoles de formació de funcionaris, per universitats, per l'INEM o altres organismes oficials.
  
No seran objecte de valoració, les activitats de naturalesa diferent als cursos, com jornades, seminaris, taules redones, debats, trobades, etc.
  
3. Pels serveis prestats en una plaça o lloc anàleg: es valorarà fins un màxim de 2 punts.
  
3.1. A l'administració local, organismes autònoms dependents d'aquesta o empresa pública municipal: 0,20 punts per any treballat.
  
3.2. En altres administracions públiques, organismes autònoms dependents d'aquestes, empreses públiques o privades: 0,10 punts per any treballat.
  
No es computaran els períodes de temps inferiors a un any.
  
Els serveis prestats s'acreditaran mitjançant un certificat en el qual conste el temps treballat i les funcions assignades al lloc de treball, o els documents de les empreses on l'aspirant hi haja treballat.
  
4. Titulació superior: es valorarà amb 1 punt la possessió del títol de llicenciat/-da en Informàtica.
  
5. Una entrevista que es realitzarà davant el tribunal qualificador on es valorarà l'experiència, la idoneïtat i l'aptitud de l'aspirant d'acord amb les funcions que desenvoluparà. Tot això tindrà una puntuació màxima d'1 punt.
  
ANNEX
  
Programa
  
- Matèries comunes
  
La Constitució espanyola i l'organització de l'Estat
  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. El Tribunal Constitucional: classes i efectes de les sentències. L'organització territorial de l'Estat. Les comunitats autònomes, competències.
  
Tema 2. La Corona. Les Corts Generals. Composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la CE.
  
Tema 3. El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.
  
Estatut d'Autonomia de la Comunitat Valenciana
  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions.
  
Tema 5. Altres institucions: el Síndic de Greuges i el Consell de Cultura. La Sindicatura de Comptes. Organització de l'administració Pública de la Generalitat Valenciana. Principis generals. Atribucions i estructura dels òrgans de l'administració de la Generalitat Valenciana.
  
Règim local
  
Tema 6. L'administració local en la Constitució de 1978. El principi d'autonomia. L'organització municipal. L'alcalde. Els tinents d'alcalde. El Ple. La Comissió de Govern. Els òrgans complementaris. L'estatut dels membres de les corporacions locals.
  
Tema 7. El règim jurídic dels béns locals. Els béns de domini públic. Peculiaritats del règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals. El servei públic en l'esfera local: peculiaritats dels diferents modes de gestió. Iniciativa pública en l'activitat econòmica.
  
Tema 8. Personal al servei de les entitats locals: plantilles. Funcionaris de carrera de l'administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.
  
Dret administratiu
  
Tema 9. L'ordenament jurídic administratiu: fonts. El reglament. Límits de la potestat reglamentària. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. La revisió dels actes en la via administrativa. Responsabilitat de l'administració. L'ús oficial del valencià: la Llei d'Ús i Ensenyament del Valencià de la Generalitat Valenciana.
  
Tema 11. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.
  
Hisenda Pública i l'administració Tributària
  
Tema 12. Hisenda pública: principis constitucionals. Recursos: classes i elements. Gestió. Recaptació i inspecció dels tributs. Recursos de l'administració de l'Estat i de la Generalitat Valenciana. Òrgans de l'administració tributària de l'Estat i de la Generalitat Valenciana.
  
- Matèries específiques
  
Tema 1. Llenguatges d'alt nivell. Llenguatges de tercera generació interpretats i compilats més comuns. Llenguatges de quarta generació: característiques, avantatges i inconvenients.
  
Tema 2. Anàlisi de dades. Model semàntic. Model entitat-relació. Model semàntic general. Model funcional de dades.
  
Tema 3. Estructures d'informació. Definició i operacions primitives de les estructures següents: tires, matrius, conjunts i registres; piles, coles i llistats; arbres i grafos.
  
Tema 4. Fitxers. Conceptes i definicions. Classificació dels fitxers segons el seu ús. Organització de fitxers: seqüencial, directa o aleatòria i seqüencial indexada.
  
Tema 5. Gestió de bases de dades. Integritat. Concurrència. Protecció. Seguretat. Diccionari de dades.
  
Tema 6. Bases de dades relacionals. Estructures. Restriccions. Operadors. Dependències funcionals i formes normals.
  
Tema 7. Bases de dades en xarxa. Estructures. Restriccions. Operadors.
  
Tema 8. Bases de dades jeràrquiques. Organització. Operadors. Bases de dades lògiques.
  
Tema 9. Bases de dades documentals. Característiques generals. Requisits del tractament documental. Llenguatge de definició de dades. Llenguatges d'interrogació. Mètodes d'indexació. Thesaurus.
  
Tema 10. Llenguatges Query. Conceptes generals. Relació amb el tipus de Base de Dades. Exemples.
  
Tema 11. Disseny lògic de dades. Orientació a estructures relacionals/estructures de xarxa/estructures jeràrquiques.
  
Tema 12. Informàtica documental. Requisits del tractament documental. Camps d'aplicació. Diferències fonamentals entre bases de dades documentals i bases de dades relacionals.
  
Tema 13. Metodologia d'anàlisi de sistemes d'informació. Diagrama de flux de dades. Metodologia METRICA 2.
  
Tema 14. Disseny estructurat. Diagrames d'estructura. Independència modular. Mètode de construcció.
  
Tema 15. Tècniques de programació estructurada. Estructures bàsiques. Pseudocodi. Mètode de Warnier. Mètode de Jackson. Mètode de Bertín.
  
Tema 16. Implantació i manteniment d'aplicacions. Instruccions i normes. Documentació. Proves i jocs d'assaig.
  
Tema 17. Enginyeria del programari (software). Cicle de vida clàssic. Crisi de programari. Prototipus. Aportació de les ferramentes CASE.
  
Tema 18. Ferramentes Case. Fonaments. Components. Diccionari de dades (Repository). Exemples.
  
Tema 19. Transmissió de dades: Generalitats. Conceptes previs: comunicació, informació i transmissió. Elements d'un sistema de TD: velocitat de modulació, baud, velocitat de transferència de dades, transferència sèrie/paral·lel, sincronisme, transferència síncrona/asíncrona. Suports físics de comunicacions. Commutació de circuit, missatge, paquet.
  
Tema 20. Control de la comunicació en la xarxa. Detecció i correcció d'errors. Detecció de pèrdua i duplicació. Identificació del camí. Control de flux.
  
Tema 21. Protocols jerarquitzats. Conceptes generals. Model de referència ISO: definició, jerarquització del model i nivells.
  
Tema 22. Modulació, mòdems i comunicació. Modulació: definició i tipus. Mòdems: concepte i funcions. Normalització.
  
Tema 23. Nivell d'enllaç. Definició i serveis. Protocols elementals. Protocols de finestra corredora.
  
Tema 24. Nivell de xarxa. Definició serveis. Circuit virtual i datagrama. Algoritmes d'encaminament. Control de congestió i estratègies.
  
Tema 25. Xarxes d'àrea local. Concepte i usos. Topologies. Protocols d'accés: accés controlat i accés aleatori. El medi físic. Normalització: estàndards IEEE 802.3 i 802.5.
  
Tema 26. Interconnexió de xarxes d'àrea local. Brigest. Routers. Gateways.
  
Tema 27. Cablatge estructurat. Objectius i aplicacions d'un cablatge estructurat. Àrea de treball. Subsistema horitzontal. Subsistema troncal. Subsistema de campus. Funcions i organització dels armaris de planta.
  
Tema 28. La xarxa Internet. Concepte, àmbit i estructura. Concepte de name server. Ferramentes de recerca en Internet.
  
Tema 29. Nivell de transport. Definició i serveis. Direccionament i establiment de la connexió. Control de fluix. Multiplexació. Interconnexió de xarxes i passarel·les.
  
Tema 30. Nivell de sessió. Definició i serveis. El model del servei: conceptes fonamentals. Fases, serveis i protocols. Unitats funcionals i subconjunts. Qualitat del servei. Especificació del protocol.
  
Tema 31. Nivell de presentació. Definició i serveis. Seguretat i privacitat en la xarxa. Compressió de text. Protocols de terminal virtual i protocols de transferència de fitxers.
  
Tema 32. Nivell d'aplicació. Definició i serveis. Computació distribuïda. SO distribuïts i de xarxa.
  
Tema 33. RDSI: evolució, definició i elements. Serveis de RDSI. Canals. RDSI banda ampla.
  
Tema 34. Serveis reals de nivell d'aplicació. Bases de dades distribuïdes. Videotex. Missatgeria electrònica (arquitectura CCITT X.400).
  
Tema 35. Sistemes operatius: conceptes generals. Definició i conceptes. Estructura d'un SO. Processos: definició, estats d'un procés, comunicació entre processos, planificació.
  
Tema 36. Gestió de memòria. Objectius i definició de memòria virtual. Gestió de memòria sense intercanvi ni paginació. Gestió de memòria amb intercanvi. Memòria virtual: definició, paginació i segmentació. Algoritmes de substitució de pàgines. Model de Working-Set.
  
Tema 37. Gestió d'entrada-eixida. Gestió de les unitats. Canals: tipus. Mòduls de gestió de E/S: I/O Supervisor i I/O Scheduler. Gestió de dispositius: dedicats, compartits i virtuals Spooling.
  
Tema 38. Introducció a l'arquitectura de computadors. Evolució històrica. Elements essencials d'un ordinador. Principis bàsics de funcionament. Definició d'arquitectura: organització i implementació. La microprogramació com a suport de l'arquitectura. Classificació d'arquitectures.
  
Tema 39. Unitats funcionals del computador. CPU: Conceptes fonamentals; CPU d'un bus i multibús. Unitat de control, definició i funcions; UC cablada i mocroprogramada. Unitat aritmeticològica: Conceptes fonamentals; operacions aritmeticològiques bàsiques; sumadors ràpids. Memòria Principal: definició i característiques generals; organització interna; antememòries; memòria virtual.
  
Tema 40. Avaluació d'un sistema informàtic. Necessitats d'avaluació d'un sistema. Tipus de mesures i ferramentes. Magnituds per a controlar el rendiment.
  
Tema 41. Direcció de projectes. Definició d'objectius. Informes. Planificació i estimació. Seguiment i control.
  
Tema 42. Pla Informàtic. Justificació d'un pla informàtic. Estructura del pla informàtic. Alternatives de realització del pla informàtic.
  
Tema 43. Especificació i valoració d'ofertes. plec d'especificacions tècniques. Criteri de valoració del Sistema Informàtic.
  
Tema 44. Privacitat de la informació. Propietat, confidencialitat i drets d'identitat. Legislació espanyola i internacional. Recomanacions d'organismes internacionals.
  
Tema 45. Seguretat física en instal·lacions del procés de dades. Generalitats. Riscs. Mesures de seguretat. Plans d'emergència.
  
Tema 46. Informàtica personal. Gestors de bases de dades. Fulls de càlcul. Tractament de textos. Paquets integrats.
  
Tema 47. El registre d'entrada i eixida de documents: la seua informatització. La població municipal; l'empadronament: la seua informatització. L'inventari municipal de béns: la informatització.
  
Tema 48. La comptabilitat de les entitats locals: el SICAL.
  
Es podrà interposar recurs contra l'aprovació d'aquestes bases i també, el seu contingut i altres actes que se'n deriven, en la forma i terminis establerts en la Llei 30/1992, de 26 de novembre.